**Refleksija**

**par gūto pieredzi**

**Erasmus+ pedagogu profesionālo kompetenču pilnveidē**

**projektā “Personu mobilitāte mācību nolūkos”**

|  |  |
| --- | --- |
| Vārds, uzvārds | Liene Katlapa |
| Kursu/Ēnošanas norises laiks un vieta | 2023.gada 11.-16.septembris  Itālija, Florence, [Palazzo Galletti (Via Sant’Egidio 12)](https://www.europassitalian.com/blog/palazzo-galletti-school-heart-florence/" \t "_blank) |
| Kursu tēma/Sadarbības skola | "Microsoft for Education: Powerful Tools to Create, Share and Inspire" |

|  |  |  |
| --- | --- | --- |
| **Nr.** | **Aspekts** | Apraksts |
| 1. | Kā pilnveidojusies mana profesionālā kompetence / apgūtās jaunās zināšanas un prasmes metodikā mācību satura ieviešanai/? | Esmu praktiski izzinājusi Microsoft rīkus, kā tos efektīvāk izmantot mācību stundās. Kursu laikā pilnveidoju savas digitālās prasmes, kuras noderēs ne tikai man pašai, bet šīs prasmes iemācot skolēniem, kolēģiem.   * Uzzināju par **Microsoft Word, PowerPoint** programmu uzlabotajiem rīkiem, kas palīdzēs ikdienā ātrāk veidot un apstrādāt dokumentus; * Uzzināju par **Microsoft Excel** programmas padziļinātām, automatizētām funkcijām ar makro, kas palīdz ikdienā veikt ātru datu apstrādi un praktizēju pareizu datu koplietošanu; * Praktiski izmēģināju **Microsoft OneNote** piezīmju grāmatiņu, kuru turpmāk vēlētos arī izmantot ikdienā, veidojot stundu plānus, apkopojot saturu savās lapās vienkopus. Klases piezīmju grāmatiņas rīku saredzu kā ērti izmantojamu mācību stundās, jo tās ir ērti kopīgot ar skolēniem. Ieguvu jaunas idejas kā klases piezīmju grāmatiņu var izmantot, lai personalizētu, individualizētu skolēna mācīšanos. * **Microsoft Sway** programmā apguvu veidot interaktīvas prezentācijas, kas ļaus ikdienā sagatavot mācību materiālus, kurus kopīgot ar skolēniem. * Praktiski izmēģināju Microsoft Teams programmas iespējas organizējot grupas video konferences. Secināju, ka **TEAMS** programmas iespējas ir ļoti plašas. Apguvu kā TEAMS programmā var organizēt mācību stundas, skolēnu dalīšanu grupās, izveidot kanālus. Secināju, ka varēšu skolēniem diferencēt mācību saturu, sadarbojoties ar skolēniem, komunicējot TEAMS vidē. Guvu apstiprinājumu, ka šī programma ir palīdzoša ne tikai attālinātajam darbam, bet to var integrēt ikdienā darbam klātienē. * Iepazinu Microsoft Stream programmu, kurā varu radīt videoklipus un tos izmantot savās mācību stundās. Tā man ir jauna pieredze, bet pēc kursiem, secinu, ka varu veidot papildu materiālus un atgādnes gan talantīgajiem skolēniem, gan skolēniem ar dažādām mācīšanās vajadzībām. * Uzzināju **Microsoft One Drive** iespējas pārvaldīt visus savus failus no vienas vietas, kas atvieglos turpmāk manu ikdienas darbu, strādājot ar dažādiem failiem. * SharePoint vietni iepazinu kā vietni, kurā varu augšupielādēt failus, materiālus, plānot nodarbības, izveidot saites uz noderīgiem resursiem, kopīgot saturu. * Nozīmīgi bija uzzināt un izmēģināt kā integrēt Microsoft Office365 vidē rīkus kā PEARDECK, TRELLO, NEARPOD. Šie rīki skolotājam palīdz iesaistīt skolēnus aktīvāk mācību procesā, kopā radīt saturu. * Guvu ieskatu kā izmantot mākslīgo intelektu skolā. |
| 2. | Kā mobilitātes laikā paplašinājies mans redzesloks  par kultūrvidi, tradīcijām, sadzīvi? | Mobilitātes laiks Florencē atstājis manī bagātīgi izzinošu pieredzi. Es guvu pirmos iespaidus par Itāliju, Florenci. Apmeklējot Florences vēsturisko centru, apskatot Florences katedrāli, Piti pili, Ufaci, kas ir vieta Itālijā, kura iekļauta UNESCO Pasaules mantojumā, sajūtas un iespaidi ir neaprakstāmi vārdos. Ir īpaši būt šādās vietās un to piedzīvot, redzēt savām acīm klātienē.  Mobilitātes laikā uzturoties Itālijā, Florencē, vislielākā vērtība bija iespēja klātienē apskatīt un izzināt par Florences katedrāli, kuras būvniecība iesākta 1296.gadā kā [gotiska](https://lv.wikipedia.org/wiki/Gotika_(arhitekt%C5%ABra)" \o "Gotika (arhitektūra)) celtne. Redzēju Florences katedrāles kupolu, kurš ir augstākais Toskānā, un to apskatīt klātienē ir iespaidīgi. Mani pārsteidza, ka Florences katedrāles ķieģeļu kupols ir lielākais pasaulē. Redzēju, cik šī katedrāle ir iecienīts [Toskānas](https://lv.wikipedia.org/wiki/Tosk%C4%81na" \o "Toskāna) tūrisma objekts, jo cilvēku pūļi ap to ir katru dienu. Uzzināju, ka Florences katedrāle ir viena no lielākajām baznīcām Itālijā.  Esot Florencē, vērojot uz ielām vietējos iedzīvotājus, mani pārsteidza viņu saziņas veids. Novēroju, ka itāļi ir ārkārtīgi izteiksmīgi saziņā, izpauž sevi ar visām savām ķermeņa daļām. Interesanti bija vērot pārmērīgo žestikulēšanu ar rokām, runāšanu augstā tonī un dažreiz pat pavada žestus ar citām kustībām. |
| 3. | Kā dalība mobilitātē ietekmējusi manas komunikācijas un saskarsmes prasmes starpkultūru vidē? | Erasmus+ kursos Itālijā satikos ar cilvēkiem no dažādām Eiropas valstīm, piemēram, Itālija, Portugāle, Polija, Spānija, Ungārija. Kopā mācījāmies un strādājām pie maziem kursu projektiem, kas uzlaboja manas saskarsmes prasmes un palīdzēja izzināt plašāk šo cilvēku pieredzi skolā, strādājot ar dažādām tehnoloģijām.  Lai gan Itālijā oficiālā valoda ir itāļu valoda, Erasmus+ kursi notika angļu valodā. Tas man deva iespēju praktizēt angļu valodu ikdienas situācijās.  Es iepazinu itāļu kultūru, piem., ēdienus, dziesmas, apskatīju Florences arhitektūru un mākslu, kas palīdzēja man vairāk izprast vietējo cilvēku dzīves veidu.  Kopumā Erasmus+ kursi radīja man neaizmirstamu pieredzi, kurā es uzlaboju digitālās prasmes, attīstīju savas komunikācijas un saskarsmes prasmes angļu valodā. Ieguvu dziļāku izpratni par tehnoloģiju izmantošanas iespējām mācību stundās, apguvu jaunas metodes. |
| 4. | Kā mainījusies mana izpratne par Eiropas vērtībām? | Mācoties Florencē un esot kopā ar cilvēkiem no dažādām Eiropas valstīm, es sapratu, cik nozīmīga ir atvērtība pret citām kultūrām un idejām Eiropas kontekstā. Es iemācījos novērtēt dažādību un saprast, ka tā ir viena no Eiropas vērtībām  Erasmus kursi par tehnoloģiju izmantošanu skolā sniedza man iespēju apgūt jaunas prasmes tehnoloģiju jomā, jaunas metodes. Sapratu, cik nozīmīga ir tehnoloģiju attīstība Eiropas sabiedrībai kopumā, kas izceļ tehnoloģiju nozīmi kā vienu no Eiropas vērtībām un palīdz attīstīties, konkurēt pasaules mērogā  Kursu laikā mēs dalījāmies ar savām ar zināšanām, iesaistījāmies sarunās par savas valsts izglītības sistēmu, kas paplašināja manas zināšanas par izglītību Eiropā.  Novērtēju Eiropas sadarbības iespējas, kas palīdz veicināt izglītības kvalitātes nodrošināšanu savā skolā. Mācoties vienam no otra, daloties labās prakses piemēros, ir iespēja savā skolā praktizēt inovācijas. |
| 5. | Ar kurām atziņām un metodiskajām pieejām es dalīšos ar kolēģiem? | Skolā izmantojam Microsoft rīkus, tāpēc dalīšos pieredzē par jaunumiem Word, Excel, SWAY un TEAMS programmās. Dalīšos kā integrēt Microsoft Office365 vidē rīkus kā PEARDECK, TRELLO, NEARPOD.  Ar PEARDECK rīku skolotajs varēs veidot interaktīvas prezentācijas, kas ir lielisks veids, kā iesaistīt skolēnus mācību stundās. Nozīmīgi ir tas, ka šajās prezentācijās var iekļaut jautājumus, diskusijas un aptaujas, lai veicinātu aktivitāti un iesaistīšanos.  Trello rīks, manuprāt, veicina sadarbību, tāpēc dalīšos pieredzē kā to izmantot gan projekta vadīšanai, gan uzdevumu sadalīšanai grupās.  Katrs no šiem rīkiem būs noderīgs, atkarībā no konkrētiem mācīšanās vai sadarbības mērķiem. Tāpēc ir nozīmīgi pielāgot un izvēlēties tos rīkus, kas vislabāk atbilst konkrētajai situācijai un mērķiem, dalīties ar tiem, lai palīdzētu kolēģiem sasniegt labākus rezultātus un izprast šīs tehnoloģijas priekšrocības. |
| 6. | Ko no jauniegūtas pieredzes būtu vēlams ieviest mūsu skolā inovatīvai mācību vides veidošanai? | Lai ieviestu inovatīvu mācību vidi savā skolā, izmantojot Erasmus kursos apgūto, es organizēšu skolotājiem mazās mācīšanās grupas par:   * PearDeck un Nearpod rīku. Praktiski apgūsim kā veidot interaktīvas nodarbības, lai veicinātu skolēnu iesaistīšanos un interaktīvu mācīšanos ikdienā. Kopīgi aplūkosim kā papildināt prezentācijas ar videoklipiem, tiešsaistes resursiem, citiem interaktīviem mācību materiāliem, lai papildinātu tradicionālos mācību materiālus, kas padara mācību saturu daudz piesaistošāku un atbilstošāku jaunajai paaudzei. * Pārrunāsim ar kolēģiem, kā tehnoloģijas palīdz sekot līdzi skolēnu progresam, izaugsmes dinamikai, lai pielāgotu mācību plānus atbilstoši skolēnu vajadzībām. * Organizēšu sarunu un kopīgi pētīsim padziļināti jautājumus par mākslīgā intelekta izmantošanu skolā. Kopīgi domāsim, kā iespējams personalizēt skolēnu mācīšanās pieredzi, pielāgojot mācību materiālus un uzdevumus atbilstoši katra skolēna vajadzībām un prasmēm. |